Evropski komesar Navračič: sve pohvale za projekat Novi Sad 2021 - Novi Sad - Evropska prestonica kulture\nEvropski komesar Navračič: sve pohvale za projekat Novi Sad 2021\nObjavljeno 02/10/2018 u kategoriji: Vesti\nNovi Sad je ugostio jednu od vodećih osoba u realizaciji Evropske godine kulturnog nasleđa, gospodina Tibora Navračiča, evropskog komesara za kulturu, mlade, obrazovanje, i sport. Kada prvi čovek evropske kulture poseti Evropsku prestonicu kulture na njenom svečanom otvaranju, to je velika stvar za taj grad. Poseta Novom Sadu i direktna podrška evropskog komesara g. Navračiča dosadašnjim pripremama za Evropsku prestonicu kulture 2021. je utoliko značajnija jer potvrđuje da su rezultati već vidljivi i to već samo dve godine od dobijanja prestižne titule.\nDa je Novi Sad značajan na evropskoj kulturnoj mapi svedoči činjenica da je gospodin Navračič prvi put boravi u Novom Sadu. On se sreo na sastanku sa donosiocima odluka u Novom Sadu i to gradonačelnikom Novog Sada Milošem Vučevićem, pokrajinskom sekretarkom za kulturu, javno informisanje i odnose sa verskim zajednicama Draganom Milošević, članom Gradskog veća za kulturu Daliborom Rožićem, ali i predsednicom Upravnog odbora i direktorom fondacije „Novi Sad 2021“ Tijanom Palkovljević Bugarski i Nemanjom Milenkovićem. Dosadašnje rezultate, projekte koji promovišu i podstiču očuvanje bogatog kulturnog nasleđa u Novom Sadu i buduće planove projekta „Novi Sad 2021 – Evropska prestonica kulture“ predstavio je Vuk Radulović, rukovodilac sektora za međunarodnu saradnju.\nTokom obraćanja medijima, evropski komesar Navračič je izjavio: „To što će Novi Sad 2021. godine biti Evropska prestonica kulture je značajno kako za Srbiju, tako i za građane Evropske unije, zato što će Novom Sadu omogućiti da makar te godine bude deo Evropske unije i da uspešno obeleži sve one vrednosti koje EU sama po sebi obeležava. Posle sastanka mogu da potvrdim da su vlasti na svim nivoima, kao i tim Fondacije, spremno stali iza ovog velikog projekta. Uverili su me da su uradili, ali da i dalje rade sve što je u njihovoj moći kako bi taj projekat sproveli do kraja na najbolji način. Nadam se da ću i ja kao građanin Mađarske, zemlje suseda, imati priliku da uživam u programima 2021. godine koja će biti spektakularna kako za Novi Sad i Srbiju, tako i za Evropsku uniju“.\nU susret dvogodišnjici titule Evropske prestonice kulture, Fondacija „Novi Sad 2021“ organizovala je konferenciju „Evropi u nasleđe“ kojom se priključuje panevropskoj inicijativi obeležavanja godine kulturnog nasleđa.\nDvodnevna konferencija ugostiće i Snešku Kvadflih-Mihailović, generalnu sekretarku organizacije „Evropa Nostra“, vodeće organizacije koja promoviše kulturno i prirodno nasleđe Evrope i koja važi za „glas svih onih koji veruju da je kulturno nasleđe osnova ekonomije, društva, kulture, životne sredine i dobrobiti za budućnost Evrope“.\nNaredne tri godine obeležiće šest gradova iz okruženja koji će nositi titulu evropske prestonice kulture: Matera i Plovdiv 2019, Rijeka 2020. i Temišvar, Elefsina i Novi Sad 2021. godine. Odlukom da ova dva visoka EU predstavnika posete isklučivo Novi Sad potvrda su podrške uspešnom i dobrom rada na implementaciji projekta „Novi Sad 2021 – Evropska prestonica kulture“.


Italijanska policija uhapsila 50 ljudi zbog Ndrangete, istraga i protiv političara - Telegraf.rs\n21/01/21 | 16:42 ≫ 16:32\nNa suđenju koje je počelo prošle nedelje na optuženičkoj klupi našlo se 355 osumnjičenih pripadnika Ndrangeta i njihovih pomagača iz sveta biznisa i politike\nFoto: Brancolin/Fotogramma / Zuma Press / Profimedia\nItalijanska policija uhapsila je danas 50 ljudi i pokrenula istragu protiv jednog istaknutog političara Lorenca Čeze, u okviru akcije protiv kriminalne organizacije Ndrangeta.\n- Ova istraga jasno otkriva šta smo govorili decenijama. Ndrangeta manje puca, ali ima sve više veza s biznisom i politikom - rekao je tužilac Nikola Grateri, koji je prošle nedelje pokrenuo jedno od najvećih suđenja u Italiji, prenosi Rojters.\nMeđu onima koji su pod istragom je i Lorenco Čeza, šef male stranke Unije demohrišćana i centra (UDC), a koji je prošle nedelje privukao medijsku pažnju nakon što je odbio pozive premijera Đuzepea Kontea da se pridruži vladajućoj koaliciji, koja je izgubila apsolutnu većinu u parlamentu.\nGrateri je rekao da je Čeza osumnjičen da je nudio poslovne ugovore za Ndrangetu u zamenu za usluge.\nČeza, koji u Evropskom parlamentu zastupa južnu Italiju, negirao je optužbe, ali je rekao da će podneti ostavku na mesto šefa UDC.\nPolicija u Kalabriji saopštila je da je u toku ove akcije napravila više od 250.000 prisluškivanja telefona i tajnih snimaka koji su pomogli da se pokaže kako su pripadnici Ndrangete koristile niz vodećih kompanija za pranje novca i pravljenje lažnih računa za poreske prevare.\nNa suđenju koje je počelo prošle nedelje na optuženičkoj klupi našlo se 355 osumnjičenih pripadnika Ndrangeta i njihovih pomagača iz sveta biznisa i politike, navodi agencija.\nVideo: Mi vekovima ubijamo i pljačkamo, ne može nam niko ništa: Sve o italijanskoj mafiji\nDžinovska rupa na ulici urušila dve kuće i "progutala" automobil: Dramatičan prizor u Mančesteru\nDetalji hapšenja Srbina zbog pedofilije u BiH: Žrtva (14) to jutro rekla ukućanima da ide u džamiju


Faktor | Dansko vijeće za izbjeglice isporučilo tri respiratora bolnici u Bihaću koje je finansirao EU\nObjavljeno: 12.08.2020. u 14:27\nEvropska unija, u partnerstvu s Danskim vijećem za izbjeglice (DRC), osigurala je tri respiratora Kantonalnoj bolnici "Dr. Irfan Ljubijankić" u Bihaću, kao vid podrške uloženim naporima Ministarstva zdravstva, rada i socijalne politike Unsko-sanskog kantona.\nRespiratori su vrhunske kvalitete, namijenjeni za pomoć pri disanju pacijenata s izraženom respiratornom insuficijencijom i respiratornim zatajenjem, bilo da su u pitanju odrasli, djeca ili novorođenčad.\nŠef Sekcije operacija za pravosuđe, unutrašnje poslove i reformu javne uprave Delegacije Evropske unije u Bosni i Hercegovini Nicolas Bizel uručio je respiratore direktoru Kantonalne bolnice u Bihaću Hajrudinu Haviću, stavljajući naglasak na kontinuiranu podršku Evropske unije Bosni i Hercegovini u borbi protiv COVID-19:\n- Evropska unija je najlojalniji partner Bosni i Hercegovini, a ja sam sretan što možemo isporučiti sve ono što smo obećali. Od samog početka krize, svakodnevno, radimo na tome da osiguramo neophodnu medicinsku opremu, dokazujući da je timski rad ključ za prevazilaženje krize. Kao odgovor na COVID-19 i podršku državi da se izbori s panedmijom, izdvojili smo 80,5 miliona eura kroz razne grantove, da sačuvamo živote građana ove zemlje i radna mjesta. Dodatno smo osigurali i 250 milijuna eura za makro-finansijske asistencije. EU pomaže i najugroženije kategorije kroz aktivnosti koje implementira Odjel Evropske komisije za humanitarnu pomoć i civilnu zaštitu (ECHO) - rekao je Bizel.\n- Zahvalan sam našim prijateljima, DRC-u i EU na ovoj dragocjenoj donaciji. Kantonalna bolnica je ranije upozorila na nedostatak medicinske opreme, što ovu donaciju čini još važnijom za sve moje kolege – junake u bijelim mantilima - naglasio je direktor Havić.\nDansko vijeće za izbjegliceEvropska unijaHajrudin HavićKB Bihać\nSDP u jurišu na Brisel: Drugovi traže ispunjavanje uvjeta, provjerili smo da li su ih uopće pročitali\nNada i za siromašne\nEvropska unija potpisala ugovor sa kompanijom AstraZeneca o nabavci vakcine


Naslovna Dijaspora Srbi odneli pobedu na engleskom\nOvako, gotovo uglas, za „Novosti“ govore Miloš Marjanović (26) i Janko Đorđević (24) o svom trijumfu na turniru u argumentovanoj raspravi, održanom pre dva dana na Oksfordu.\n– Od osam rundi u dva dana, prvih pet bile su preliminarne, koje su regrutovale 16 najboljih timova za četvrtfinale, a tri eliminacione, koje su vodile do pobednika finala – priča, za naš list, Miloš, koji je sa Jankom i dalje u Engleskoj, gde se pripremaju za turnir u Kembridžu sledećeg vikenda. – Na svakom turniru takmičila su se po dva tima koja zagovaraju stav „za“ i po dva koja brane argumente „opozicije“, dok su se teme debate dobijale na licu mesta. Debatovalo se u dve kategorije, od kojih je prva za zemlje kojima engleski nije maternji i druga, otvorena, gde su svi zajedno.\n– Teme se ne dobijaju unapred, a imamo 15 minuta vremena da uskladimo priču sa partnerom u debati pre nego što počne verbalni okršaj – nastavlja Miloš. – Veliki izazov ovog takmičenja je to što nikada ne znamo unapred koji stav argumentima moramo da branimo, „za“ ili „protiv“. Zapravo, najveći benefit debate i jeste spremnost da se preispitaju sopstveni stavovi, sasluša druga strana i prihvati to da oba stanovišta u sebi nose dobro. Lakše se dolazi do rešenja kad ste manje isključivi.\nMiloš Marjanović i Janko Đorđević\nPrema rečima naših sagovornika, za debatu je opšta kultura izuzetno važna, jer je tokom rasprave zabranjeno korišćenje interneta i bilo kakvih priprema, pa sva argumentacija i sposobnost da se sudije ubede u stav ide „iz glave“.\n– Prva tema u kojoj smo pobedili bila je posvećena tome da li treba zabraniti političke reklame na društvenim mrežama – govori Miloš. – U sledećoj smo pak apsolutno dominirali, jer je sa našeg komšijskog prostora. Naime, tema je bila: Da li je za Severnu Makedonoju bolje da se prikloni Rusiji, s obzirom na to da joj Makron blokira put ka Evropskoj uniji? Osim toga, jedna od najtežih tema bila je o „Fejsbukovoj“ kriptovaluti. U suštini, to je kompleksna ekonomska tema, o kojoj danas raspravljaju svetski akademici ekonomskih nauka.\n– Zagovarali smo stav da je bolje što su se ujedinile dve Nemačke nakon pada Berlinskog zida – objašnjava Miloš. – Taj stav je branila i ekipa Univerziteta u Torontu, dok su kontrastav branili timovi Harvarda i LSI Londonske škole ekonomije.\nTokom debate u Oksfordu\nPOSEBNO nam je bilo drago što smo potukli studentkinje iz Sidneja, koje su bile vrlo nadobudne i uopšte nas nisu smatrale konkurencijom – priča Miloš Maksimović, koji je u Oksfordu proglašen za najboljeg govornika turnira. – Uobraženi su bili i Amerikanci, a najviše smo se družili sa ekipama iz Slovenije i Hrvatske, mada su nam vrlo drage i kolege iz Londonske škole ekonomije. Takmičili smo se i protiv timova sa Univerziteta Harvard, LSE iz Engleske, Hart Haus iz Kanade…


"Imamo kontradiktorne informacije, ali imamo potvrdu od našeg izvora u Riju da je Daša suspendovana u poslednjih čas", rekao je Šljahtin.\nSud za sportsku arbitražu u Lozani primio je žalbu Klišine na odluku da je sa takmičenja suspenduje Međunarodna atletska federacija.\n"Komisija IAAF je 6. avgust objavila da odlaže odluku o doping prekršaja dok ne razmotri informacije Nezavisne komisije Svetske antidoping agencije (WADA) koju vodi Kanađanin Ričard Meklaren. IAAF je posle svega odlučila je da povuče svoju odluku iz 9. jula da dozvoli Klišini da se takmiči u Riju i zatražio je od Darije da pruži svoje objašnjenje do 8. avgusta, što je ona i učinila", naveo je list.\n"Uprkos tome, dva dana kasnije je antidoping komisija IAAF odlučila suspenduje Dariju Klišinu sa Olimpijskih igara. Ona je tu odluku sa objašnjenjima dobila 12. avgusta, a danas, 13. avgusta, podnela je žalbu CAS-u", piše list. Posle svega, oglasila se i atletičarka na društvenim mrežama.\n"Nadam se brzoj odluci, 'čista' sam i to sam pokazala mnogo puta, bez ikakvih dilema. U SAD sam duže od tri godine, podvrgavana sam svim testovima koji su mi bili nametnuti. Ja sam žrtva onih koji su kreirali sistem manipulacije ovim divnim sportom u političke svrhe. Iskoristiću svaku šansu da se zaštitim, kao i svoj imidž sportiste. Osećam da me je sistem izdao, sistem koji ne brine za sport, već za pobede van terena", poručila je Klišina.


U subotu bez protesta, uskoro poziv za Brisel — Radio Velkaton : Radio Velkaton\nSrijeda, 10. Aprila 2019.\n10. Aprila. 2019. Region\nU subotu bez protesta, uskoro poziv za Brisel\nGrađanski pokret “Odupri se 97000” saopštio je da u subotu neće biti protesta u Podgorici, kao i da je od šefa delegacije Evropske unije (EU) u Crnoj Gori Aiva Orava dobio uvjeravanja da će vrlo brzo biti pozvani da posjete Brisel.\nKako su saopštili iz tog pokreta nakon sastanka sa šefom delegacije EU u Crnoj Gori, ove subote neće biti masovnog protesta u Podgorici, ali će gotovo svakodnevno organizovati akcije građanske neposlušnosti.\n“Mi smo dali čvrste dokaze da ova vlast ne može da se smjeni na izborima koje organizuje ova vlast”, istakao je jedan od čelnika pokreta “Odupri se 97000” Džemal Perović.\nŠefa delegacije EU u Crnoj Gori, posebno je po riječima Perovića, interesovala situacija oko ujedinjenja opozicije i njena saradnja sa pokretom.\n“Obećano nam je da će na mnoge adrese u Briselu, na dvadesetak ličnosti i do najvišeg nivoa stići izvještaj sa ovog sastanka. Ja sa ovog sastanka izlazim sa uvjerenjem da ćemo vrlo brzo dobiti poziv za posjetu Briselu”, rekao je Perović.\nPerović je najavio i da će skoro svaki dan biti organizovane akcije vidljivosti pokreta Odupri se, ne samo u Podgorici nego i u drugim gradovima.\n30.05.2020 Slovenci usvojili: Milijarda evra za radnike i turistič...\n30.05.2020 Saslušani Rimčeva i Јakupčić\n30.05.2020 Slovenci i Hrvati žale se na odluku Austrije u vezi s g...\n29.05.2020 Crna Gora 1. juna otvara granice prema Bosni i Hercegov...


Izvor: SrbijaDanas.com, 03.Sep.2019, 22:57\nČetvrtog dana Svetskog prvenstva u košarci odigrano je osam utakmica, a FIBA je odabrala pet najboljih poteza.\nNajbolji potez izveo je nemački košarkaš Maksimilijan Kleber koji je zalepio rampu Ronaldu Robertsu, dok je drugo mesto zasluženo pripalo Endrjuu Bogutu i njegovoj fenomenalnoj asistenciji u stilu Nikole Jokića.\nSve poteze pogledajte u sledećem video prilogu.\nPogledajte kako izgleda >> Pročitaj celu vest na sajtu SrbijaDanas.com << američka odbojkašica Kajla Simons.\n13:04: Znanje u Srbiji ima prednost: Vučić najavio veća ulaganja u ob...\n13:04: Realizacijom "malog Šengena" balkanska šestorka štedi 3,5 mili...\n13:02: Još dvojica pripadnika OVK pozvana u Hag\n13:02: Koje biljke i vitamini su odlični lekovi za nervni sistem?\n13:00: Preminula teatrologinja i književnica Mani Gotovac\n13:00: 'Dopunska nastava' Ivana-Gorana Viteza u kinima od 21. studenog\n13:00: Otvorene su nominacije za Fierce Women WoW nagrade\n13:00: Izložba Mercedes Bratoš u Palači Sponza\n13:00: AniDok 2019. - edukativna radionica za animirani dokumentarni fil...\n13:00: Moje pjesme, moje molitve: Antonio Tkalec\n13:00: 1. Festival poezije ''Ban Josip Jelačić' u Zaprešiću\n13:00: Katalonski demonstranti BLOKIRALI puteve nakon hapšenja aktivist...\n13:00: "Total Waterpolo": Filipović i Mandić kandidati za najboljeg u ...\n12:59: Zašto su japanska deca najposlušnija deca sveta?


GENIJALNA IDEJA Da li biste VOZILI BICIKL do posla ako bi vam Vlada Srbije za to PLAĆALA 1.000 EVRA? - Bajsologija\n„Izađimo iz automobila i sednimo na bicikle. Cilj nam je pridobijemo još 200.000 ljudi koji će na biciklima napravili tri milijarde kilometara više“, objavila je Stientje van Veldhoven, zamenica ministarke infrastrukture.\nU Holandiji 17 miliona stanovnika poseduje 22 miliona bicikala.\nS obzirom na to da više od polovine stanovnika živi 15 kilometara od posla, vlasti su uverene da bi se taj put lakše prelazio biciklima.\nDobijete 1.000 evra godišnje da bi vazduh koji udišete vi, vaši roditelji ili deca bio manje zagađen nego sada.\nBez obzira da li želite da poboljšate kondiciju, zdravlje, bankovno stanje, ili je to vaš ekološki izbor, vožnja bicikla može biti jedna od najboljih odluka koju ćete ikada doneti.\nDa li biste vozili picikl, ne bicikl?!


Jaćimović o privođenju: Najveći problem zloupotreba sile i nepredstavljanje – DnevniZurnal\nby admin 11/11/2021, 01:42 1.1k Views\nAktivistkinja Jelena Jaćimović, koja je juče zajedno sa Aidom Ćorović privedena jer je gađala mural posvećen Ratku Mladiću jajima, izjavila je u emisiji N1 Studio Live da, prilikom privođenja, nije znala da je to policija u civilu. “Mogao je da bude bilo ko, zbog toga smo se Aida i ja opirale, jer ne znamo ko nas vuče, nisu se predstavili, nisu pokazali nikakvu legitimaciju… Najveći problem ovde je zloupotreba sile i nepredstavljanje”, kaže ona.\nKomentarišući to što je Đorđo Žujović bacio kantu kreča na mural posvećen Ratku Mladiću, kaže da je divno što je to uradio, „što je napravio neku vrstu performansa“, ali dodala da taj mural ima zaštitu i da će to biti skinuto.\n„Ne dopada mi se što je on nekako potvrdio da je na stanarima i stanarkama te zgrade odgovornost da skinu to, na taj način njima država ugrožava bezbednost. Ne možemo da zamislimo kako se osećaju ti ljudi koji žive u toj zgradi“, kaže ona.\nGovoreći o jučerašnjem privođenju, kaže da nije znala da je to policija u civilu.\n„Mogao je da bude bilo ko, zbog toga smo se Aida i ja opirale, jer ne znamo ko nas vuče, nisu se predstavili, nisu pokazali nikakvu legitimaciju… Najveći problem ovde je zloupotreba sile i nepredstavljanje. Ja sam očekivala da će danas nešto da se desi, ne verujem da im se isplati da drže kordon na ulici ceo dan, ovo je priča koja će se dalje razvijati“, kaže ona.\nKaže da joj je smešno što „su dve žene i samo jedno pakovanje jaja doprineli da se sve ovo dešava“.\n„Pri ulasku u maricu sve je bilo u redu, svi su bili u policijskoj stanici prijatni, bili su beskonačno prijatni, ali je opet ta prekomerna upotreba sile dovela do toga da budemo tu na takav način, mi bismo svakako dale lične karte, ne bismo bežale, to je doprinelo da dodatno izgubimo poverenje u rad policije“, kaže ona.\nJedini neprijatan trenutak bio joj je, kaže, kada je čula Aidu kako viče.\n„Da neko vuče ženu koja može da mi bude majka“, kaže.\nIstiče da je to bila neka vrsta performansa.\n„Mi smo na taj način htele da pokažemo da je tako malo dovoljno da se sve ovo desi, a da taj mural ima zaštitu policije. Tragikomično je, to je neki teatar apsurda, svako može da uzme jaje i napravi nenasilni performans, protest“, kaže ona.\nPogledajte ceo razgovor u okviru emisije N1 Studio Live:


društvene mreže Archives - Agencija za konsalting i menadžment u medijima\nHome > Posts tagged "Tag: društvene mreže"\nPlan objava na društvenim mrežama može da bude noćna mora, a ne mora.\nKako mali biznis da počne sa nastupom na društvenim mrežama?\nPosted on June 30, 2020 July 5, 2020 by Vladimira Dorčova Valtnerova\nAko ste preduzetnik ili vlasnik malog biznisa koji započinje ili vodi sopstveni posao i odlučili ste da svoj brend na pravi način predstavljate na društvenim mrežama, važno je da u taj proces krenete sa jednom važnom činjenicom: vaš biznis ne mora da bude prisutan na svim najvažnijim društvenim mrežama.\nPosted on June 23, 2020 June 23, 2020 by Vladimira Dorčova Valtnerova\nAko imate svoj mali biznis i još uvek ne koristite društvene mreže za njegovu prezentaciju, povećanje vidljivosti, pa čak i prodaju, možda je sada pravo vreme da angažujete social media mentora jer je to sjajan način da se upustite u digitalni marketing sopstvene firme.\nPosted on January 7, 2020 January 21, 2020 by Vladimira Dorčova Valtnerova\nJedan od najpopularnijih alata je Canva koja je prijatelj i novinarima, i blogerima. Canva je alat za grafički dizajn koji olakšava izradu grafike za društvene medije i to u samo nekoliko klikova.\nPosted on December 11, 2019 January 7, 2020 by Vladimira Dorčova Valtnerova\nOvo je 31 ideja za male i velike, državne i lokalne medije koji žele da budu originalni na društevnim platformama. Ove ideje ujedno služe kao pomoć za kreiranje automatizovanih objava, jer redakcije ipak moraju da budu spremne da u ekstremnim ili ekskluzivnim situacijama reaguju i mimo unapred isplaniranih objava.


Дачић разговарао са новопостављеним амбасадором Индије у Србији | Socijalistička partija Srbije\nDačić razgovarao sa novopostavljenim ambasadorom Indije u Srbiji Vesti\nnovembar 7, 2018 u 09:55\nPrvi potpredsednik Vlade i ministar spoljnih poslova Ivica Dačić sastao se sa novoimenovanim ambasadorom Republike Indije u Republici Srbiji Subratom Batačardžijem.\nOvom prilikom šef srpske diplomatije poželeo je dobrodošlicu i uspeh u radu novoimenovanom ambasadoru Indije.\nMinistar Dačić, istakavši značaj srpsko-indijskog višedecenijskog prijateljstva i saradnje, izrazio je zadovoljstvo zbog intenziviranja bilateralnih odnosa dve zemlje u godini kada se obeležava 70. jubilej od uspostavljanja diplomatskih odnosa.\nŠef srpske diplomatije je posebno zahvalio na principijelnom i čvrstom stavu Republike Indije suverenitetu i teritorijalnom integritetu Republike Srbije i izrazio nadu da će indijska podrška u međunarodnim forumima ostati nepromenjena.\nIako ekonomska saradnja Srbije i Indije ne prati tradicionalno dobre političke odnose, ministar Dačić je pozdravio dosadašnji angažman indijskih giganata na srpskom tržištu uz uverenje da će se saradnja u ovoj oblasti unaprediti u narednom periodu.\nNa kraju sastanka, iskazana je obostrana spremnost za dalje unapređenje bilateralnih odnosa i saradnje u svim oblastima od zajedničkog interesa za Republiku Srbiju i Republiku Indiju.


"Mame": Zakon PUN PROPUSTA, porodice NEDOVOLJNO zaštićene\nUdruženje “Mame su zakon” poručilo je, nakon analize predloženih izmena Zakona o finansijskoj podršci porodici sa decom, o kojima je Ministarstvo za brigu o porodici i demografiju otvorilo javnu raspravu, da se moglo učiniti više na zaštiti porodice, majki i dece.\n“Od pozitivnih izmena izdvajamo one koje se tiču majki koje imaju dete sa invaliditetom, kazne namenjene institucijama, rukovodiocima i izvršiocima koji prave propuste u radu”, navodi se u saopštenju.\nUdruženje “Mame su zakon” ističe kako u tekstu nema izmena u odnosu na majki koje nemaju 18 meseci vezanog radnog staža.\n“Nema nijedne izmene koja se tiče porodilja preduzetnica, nema garantovane minimalne naknade zarade tokom nege deteta, nema unetih izmena za žene koje moraju da održavaju trudnoću, nema izmena koje se tiču žena koje zarađuju više od tri prosečne zarade i nema podrške za majke koje su rodile više od četvoro dece”, ukazalo je udruženje.\n“Mame” ističu da su predložene izmene zakona “korak napred, ali nisu dovoljne da bi se moglo reći da su obuhvaćeni najveći problemi” koji postoje sa primenom ovog Zakona.\nZbog toga će, kako je najavljeno, Udruženje “Mame su zakon” uputiti amandmane na taj predlog.\ndeca/majka/mame su zakon/zakon


Ovo ne valja: 10 puta više gojazne dece na svetu nego pre 40 godina\nBeta 11. oktobra 2017. 11:00\nBroj gojazne dece i adolescenata se udesetostručio od 1975. godine, mada u svetu i dalje ima više neuhranjene dece, pokazuje studija objavljena danas, koja poziva na borbu protiv te dve pojave izazvane lošom ishranom.\nUkoliko se nastave trendovi primećeni poslednjih godina, do 2022. godine broj gojazne dece prevazići će broj neuhranjene dece, predvidjaju autori studije objavljene u britanskom medicinskom časopisu „Lanset“ (Lancet).\n„Iako se stope gojaznosti izgleda stabilizuju u većini evropskih zemalja sa visokim prihodima, one se alarmantno ubrzavaju u mnogim drugim delovima sveta“, rekao je profesor Madžid Ezati, sa Impirijal koledža u Londonu.\nProšle godine su registrovana 192 milona umereno ili teško pothranjene dece, navode autori koji su analizirali podatke o 31,5 miliona mladih u 200 zemalja. Dve trećine mladih nedovoljne težine živi u jugoistočnoj Aziji, mahom u Indiji.\nEzati je rekao da podaci ukazuju da bi ubrzo moglo da se dogodi da broj dece s prekomernom težinom predje broj onih čija je težina nedovoljna.


Canon predstavlja budućnost sigurnosti i produktivnosti u radu s dokumentima u vidu najnovijeg izdanja svoje platforme treće generacije imageRUNNER ADVANCE\nBlog CANON – SAOPŠTENJE ZA JAVNOST\nCanon predstavlja budućnost sigurnosti i produktivnosti u radu s dokumentima u vidu najnovijeg izdanja svoje platforme treće generacije imageRUNNER ADVANCE.\nBeograd, 12. februar 2019. – Canon Europe, svetski lider u grafičkim rešenjima, s ponosom najavljuje sledeće izdanje svoje treće generacije platforme imageRUNNER ADVANCE sa novom verzijom 3.8 firmvera. Ovaj obiman portfolio koji se sastoji od 26 proizvoda i 7 serija nudi najsavremeniju bezbednost i intuitivan interfejs u okviru svih uređaja. Ovo 3. izdanje platforme treće generacije razvijeno je imajući na umu Canon-ovu kompletnu lepezu multifunkcijskih štampača (MFP), a pruža unapređenja u okviru svakog uređaja u nagrađivanoj imageRUNNER ADVANCE seriji.\nDaniel Woodstock, marketing menadžer za proizvode, Canon Europe rekao je: „Posvećeni pružanju inovacija u kancelarijskoj tehnologiji, Canon-ov najnoviji hardver i softver osmišljeni su da unaprede produktivnost pomoću inteligentnih tokova posla dokumenata, čak i u najzahtevnijim kancelarijskim okruženjima. Naša strategija povezanih MFP-a u vezi je sa unapređivanjem Canon-ovog ekosistema digitalne kancelarije i pružanjem nenadmašnog korisničkog iskustva i besprekorne podrške i usluga.“\nBezbednost u osnovi dizajna\nS obzirom da zaštita podataka postaje sve važniji prioritet za firme svih veličina, 3. izdanje serije imageRUNNER ADVANCE donosi niz preventivnih mera kako bi kompanijama omogućilo da se izbore sa sigurnosnim ranjivostima. Nastavljajući Canon-ovu tradiciju ponude najboljih sigurnosnih rešenja u klasi, najnovija generacija uređaja i dalje integriše veoma važne bezbednosne funkcije iz prethodnih izdanja, uključujući enkripciju hard disk drajva (HDD Encryption) sa FIPS140-2 validacijom za automatsku enkripciju podataka.\nDodatne bezbednosne funkcije sada uključuju i verifikaciju sistema prilikom pokretanja. Korisnici mogu bezbedno otvarati programe na osnovu funkcije Root of Trust (ROT). Ova ugrađena bezbednosna funkcija sprečava da napadači mogu da zaobiđu bezbednosne mehanizme MFP-ova, koji sadrže neke od najvrednijih informacija organizacija.\nU narednim mesecima Canon planira da ponudi dodatne inovacije na tržištu informacione bezbednosti tako što će nastaviti da unapređuje integraciju svojih proizvoda u oblastima kao što su izvršna detekcija radi dodatne zaštite od upada.\nNajnoviji uređaji imageRUNNER ADVANCE intuitivno su dizajnirani za optimalno korisničko iskustvo. Novi osnovni korisnički interfejs pruža prilagodljivo i fleksibilno iskustvo, što omogućava optimizaciju zadataka i tokova posla. Kombinujući funkcije glavnog menija sa brzim menijem (Quick Menu) i novom funkcijom vremenske ose, najnovija platforma omogućava uređajima da čuvaju ponašanje korisnika, što pruža prečice za prethodne poslove ili poslove koji se ponavljaju.\nOdgovarajući na potrebe firmi da poboljšaju agilnost i sposobnost da rade sa bilo kojeg mesta, uređaji će biti opremljeni funkcijom QR-Code Direct Connection, što omogućava iOS korisnicima da podese Wi-Fi za direktnu konekciju bilo pomoću podrazumevane iOS aplikacije za kameru ili funkcije kamere softvera Canon PRINT Business (CPB), što poboljšava mobilnu interakciju i fleksibilnost. OCR režim dostupan je tokom skeniranja kako bi se obezbedilo precizno prepoznavanje 25 evropskih jezika. Ova napredna personalizacija i mogućnost povezivanja u okviru celokupnog portfolija uređaja predstavlja znatno unapređenje produktivnosti za celokupnu radnu snagu.\nUpravljanje uređajima u savremenom radu\nDa bi dodatno podržalo klijente, Canon-ovo BLI nagrađivano uniFLOW Online rešenje zasnovano na cloud tehnologiji ažurira se istovremeno sa najnovijim portfolijom. Firme će imati koristi od povećane sinergije između hardvera i softvera u cilju optimizacije internih procesa. uniFLOW Online 2019.1 pruža dodatne funkcionalnosti kao što je Print from Cloud i kompatibilnost sa nizom pružalaca usluga uključujući Box, Dropbox, Evernote®, Google Drive™, Microsoft OneDrive® i Microsoft SharePoint® Online.\n„Shvatamo da ne postoji nešto što bi bilo univerzalno rešenje za svako poslovanje,“ zaključio je Daniel Woodstock. „Zbog toga smo radili na tome da osiguramo da 3. izdanje treće generacije platforme imageRUNNER ADVANCE pruža potpuno prilagođenu uslugu svim našim klijentima, zahvaljujući njenoj podršci širokoj lepezi modela i integrisanim rešenjima dizajniranim tako da rade besprekorno jedni sa drugim.“\nPortfolio 3. izdanja platforme imageRUNNER ADVANCE treće generacije:\nserija iR ADV 4500 III\nserija iR ADV 6500 III\nserija iR ADV 8500 III\nserija iR ADV C256/ C356 III\nserija iR ADV 3500 III\nserija iR ADV 5500 III\nserija iR ADV 7500 III\nObjave i novosti o kompaniji Canon CEE možete pratiti na LinkedIn profilu:


Izvor: DANuBeogradu.rs, 05.Mar.2021, 10:09\nU subotu i nedelju, 6. i 7. marta 2021, ekipe JKP „Gradska čistoća“ besplatno će odnositi kabasti otpad sa beogradskih ulica. Nepotrebne kabaste stvari sugrađani mogu da ostave pored kontejnera ili ispred svojih dvorišta, odakle će ih ekipe „Čistoće“ ukloniti. Ova besplatna akcija tradicionalno se sprovodi svakog prvog vikenda u mesecu. Sugrađani koji raspolažu većim … Članak Gradska čistoća: Besplatno odnošenje kabastog otpada se pojavljuje prvo na Dan u Beogradu.\n"Čistoća" apeluje na sugrađane da iskoriste ovu akciju..Ekipe JKP "Gradska čistoća" će 6. i 7. marta 2021. godine besplatno odnositi kabasti otpad sa beogradskih ulica. Sugrađani nepotrebne kabaste stvari mogu da ostave pored kontejnera ili ispred svojih dvorišta, odakle će ih ekipe "Čistoće" ukloniti...Ova...


U Rektoratu UNS potpisani ugovori za realizaciju trogodišnji program "OPENS 2019" - Inženjeri zaštite životne sredine\n6. 3. 2018. 3. 4. 2018.\nU Rektoratu UNS potpisani ugovori za realizaciju trogodišnji program “OPENS 2019”\nNa konkursu koji je Omladinski savez udruženja “Novi Sad Omladinska prestonica Evrope – OPENS 2019“ sproveo tokom prošle godine, izabrane su 44 organizacije koje će u naredne tri godine realizovati aktivnosti za mlade u okviru programa “OPENS 2019”.\nNovac za realizaciju projekata obezbeđen je iz sredstava svih nivoa vlasti, Grada, Pokrajine i Republike.\nPotpisivanje ugovora između Omladinskog saveza udruženja “Novi Sad Omladinska prestonica Evrope – OPENS 2019“, čiji član su i “Inženjeri zaštite životne sredine”, i organizacija mladih i za mlade upriličeno je u ponedeljak 5. marta u zgradi Rektorata Univerziteta u Novom Sadu.\nSvečanosti su prisustvovali gradonačelnik Novog Sada Miloš Vučević, pokrajinski sekretar za sport i omladinu Vladimir Batez, član Gradskog veća za sport i omladinu Ognjen Cvjetićanin, rektor Univerziteta prof. dr Dušan Nikolić i koordinator “OPENS 2019“ Vukašin Grozdanović.\nKoordinator “OPENS 2019“ Vukašin Grozdanović naglasio je da je ovo je prvi put da organizacije potpisuju trogodišnje ugovore, čime se dokazuje da OPENS otvara vrata novim modelima saradnje. Vrednost projekata za koje se danas potpisuju ugovori iznosi 65 miliona dinara, od ukupno 120 miliona koliko je opredeljeno sredstava za OPENS u 2018. godini.\nU okviru “OPENS 2019” programa “Inženjeri zaštite životne sredine” realizovaće projekat “Erazmus plus otvara vrata”.\nO RADIO: „Kako do savremenog sistema upravljanja otpadom?”


Tanjug 5. decembra 2021. 11:18\nBEOGRAD – Punkt za vakcinaciju u beogradskom tržnom centru „Ušće“ zatvara se večeras u 20 sati, izjavila je gradska sekretarka za socijalnu zaštitu Nataša Stanisavljević.\nU izjavi za Tanjug podsetila je da je taj punkt otvoren 11. oktobra, po drugi put, po zahtevu građana, te istakla da je na njemu za mesec i po dana vakcinisano oko 12.000 sugrađana.\n“Prvi put kada je otvoren u maju, radio je pet nedelja i na ovom punktu je vakcinisano čak 13.000 ljudi”, navela je Stanisavljević.\nIstakla je da je u tržnom centru “Ušće” ukupno vakcinisano više od 25.000 ljudi što, dodala je, pokazuje koliko je veliki odziv sugrađana bio i koliko je otvaranje punkta za vakcinaciju u tržnim centrima bila dobra odluka.\n“Kada je punkt otvoren, mnogi nisu razumeli koliko je važno da se ljudima omogući vakcinacija tamo gde žive, rade i dolaze, pogotovo da je ovo način da i mladima približimo vakcinaciju obzirom da nam je važno da se poveća broj vakcinisanih i u toj kategoriji”, rekla je Stanisavljević.\nZahvalila je TC „Ušće“ jer je Gradu Beogradu besplatno ustupilo prostor za vakcinaciju, kao i lekarima i sestrama koji su radili svaki dan kako bi zaštitili sve građanke i građane koji su došli na vakcinaciju.\n“Do kraja godine u planu nam je otvaranje još dva punkta za vakcinaciju – u TC Stadion i TC Beošoping centru”, dodala je Stanisavljević.


Dušan Lajović pobedom nad Nikolasom Mauom u drugom kolu masters turnira u Parizu - Sjajne Vesti\nKrenuo je i poslednji ovogodišnji masters turnir u Parizu, a Srbija će imati trojicu predstavnika. Pored prvog i najboljeg Novaka Đokovića koji brani 1.000 bodova i prošlogodišnju titulu, tu su i Viktor Troicki i Dušan Lajović.\nĐoković i Troicki su na osnovi plasmana direktno bili u glavnom delu žreba, dok je Lajović morao da kroz kvalifikacije izbori šansu za glavni žreb. Kroz dva meča u kvalifikacijama to mu je i pošlo za rukom, prvo je u neizvesnom meču pobedio Danijela Himena Travera sa 2:1 po setovima 7:6 (7:2), 2:6 i 6:2. Njegov poslednji rival na putu do glavnog žreba u „Gradu svetlosti“ bio je domaći teniser Francuz Pol-Anri Matje koga je posle tačno sat vremena, poslao u gledalište, a pobedio ga je rezultatom 2:0, po setovima 6:3 i 6:3, te tako obezbedio učešće među 64 najbolja tenisera na turniru.\nU prvom meču glavnog žreba za protivnika je imao ponovo Francuza, ovaj puta je to 33-godišnjeg Nikolasa Maua, trenutno 70 na ATP listi. Bio je ovo prvi međusobni okršaj dvojice tenisera i tek druga pobeda za Dušana na turniru iz Masters serije u njegovoj karijeri.\nLajović je do trijumfa došao posle sat i 23 minuta igre, rezultatom 2:0 po setovima 7:5 i 6:3 i plasirao se u šesnaestinu finala masters Turnira u Parizu. On će se u šesnaestini finala Masters turnira u Pariza sastati sa Belgijancem Davidom Gofanom, koji je kao 16. nosilac bio slobodan u prvom kolu.\nLajović je na najbolji mogući način otvorio susret protiv iskusnog Francuza i odmah u uvodnom gemu stigao do brejka. No, usledio je munjevit odgovor Maua, koji vraća brejk u četvrtom gemu i uspeva da izjednači 2:2. Nakon nešto mirnijeg perioda igre, igralo se gem za gem, sve do 11. gema, kada Dušan u najboljem trenutku, još jednom oduzima servis protivniku 6:5, a potom i u narednom iskoristio drugu set loptu i na prvi deo igre stavio tačku rezultatom 7:5 i poveo 1:0 u setovima.\nOsvajanje prvog seta naoružalo je samopouzdanjem našeg tenisera koji je nastavio sa odličnom igrom u drugom setu. Na samom početku ovog seta oduzima protivniku dva gema za dva brejka i rezultat je 3:0, pa se već tada nazirao pobednik. Mau je u nastavku uspeo da nadoknadi jedan brejk i smanji na 3:2, ali je potom u devetom gemu ponovo popustio, pa je Lajović novim brejkom priveo ovaj meč kraju rezultatom 6:3 za konačnih 2:0.\nDušan Lajović je duel okončao sa 25 vinera i 18 neiznuđenih grešaka, dok je njegov protivnik upisao 18 direktnih poena i 30 grešaka.\nMasters turnir u Parizu igra se za ukupni nagradni fond od 3,8 miliona evra, a titulu brani naš Novak Ðoković.\nU igri muških parova Viktor Troicki i Belući na žalost nisu uspeli proći u drugo kolo, poraženi su od pakistansko-francuske kombinacije Ajsam Ul Hak Kurešija i Žila Simona sa 2:0 5:7, 6:7 (3:7).\nNašim igračima osim dobre igre biće neophodna i sreća, pa ćemo im poželeti da ih prati na mečevima.\ntop vesti, sjajne vesti, pobeda, prvo kolo, masters turniri, dusan lajovic, pariz, nikolas mau\nDušan Lajović pobedom nad Nikolasom Mauom u drugom kolu masters turnira u Parizu postavio Nikola Z 03.11.2015